**TEHNISKĀ SPECIFIKĀCIJA (DARBU UZDEVUMS)**

**Pasūtītājs:** RP SIA “Rīgas satiksme”

**Objekts:** Tenisa kortu biroja ēkas terases atjaunošana

**Adrese:** Ezermalas iela 32, Rīga.

**Darbu izpildes termiņš:** 1 (viens) mēnesis no līguma noslēgšanas dienas, bet ne vēlāk kā līdz 01.06.2021.

**Būvdarbu apjoms:** 2 stāvu administratīvās ēkas terase,

* Ēkas terases aptuvenā platība ir ~137 m2.
* Terases nožogojuma garums ir ~ 40 m.
* Terases karnīzes un noteku garums ~ 40 m.
* Terases virsmas slīpums veidots ar kritumiem līdz ~10.
* Jāizveido terasessiltumizolāciju 150 mm biezumā un hidroizolāciju ~137 m2.
* Jāizveido terasei betonētu pamatni ar mainīgu biezumu (slīpums 1⁰) b= no 70 līdz 150 mm ~137 m2.
* Jāizveido terasei cinkota skārda karnīzes, lāsenes un lietus noteksistēmu ~ 100 m.
* Jāuzklāj terasei hidroizolējošu segumu 3 kārtās ~137 m2.

**Nosacījumi pakalpojuma izpildei:**

1. Būvuzņēmējam jāsagatavo pilna apjoma cenu piedāvājums, ieskaitot palīgdarbus un materiālus, kas nav uzrādīti projektā, bet ir nepieciešami paredzēto darbu veikšanai, montāžai un nodošanai ekspluatācijā.
2. OBJEKTA DOKUMENTĀCIJA. Objekta dokumentācija sastāv no tehniskās specifikācijas, veicamo darbu apjomiem, rasējumiem/skicēm un plāna shēmas ar objekta izvietojumu.
3. DARBU APJOMU SARAKSTS. Darbu apjomu sarakstos norādītie darbu apjomi aprēķināti pamatojoties uz ēkas faktiskajiem uzmērījumiem un sagatavotajiem rasējumiem/skicēm.
4. SAGATAVOŠANAS DARBI un DEMONTĀŽA.
   1. NOJAUKŠANA Nojaukšana, izvākšana veicama rūpīgi, un ir veicami visi pasākumi, lai nodrošinātu darbu drošību. Bīstamo būvgružu savākšana organizējama atsevišķi. Konstrukciju demontāžā radušos būvgružu aizvākšana no objekta/terases organizējama nekavējoties.
   2. PUTEKĻI. Izmaksās jāietver aizsardzību pret putekļiem, pēc iespējas mitrinot būvgružus ar ūdeni u.tml. Atsevišķi jānodrošina bīstamo būvgružu savākšana, transportēšana un utilizācija.
   3. MITRUMS. Izmaksās jāietver konstrukciju pagaidu nosegšanu, lai novērstu iespēju mitrumam iekļūt esošās ēkas pirmā stāva telpās un pārsegumā, pārsedzot terasi, tā lai nodrošinātu nepārtrauktu būvdarbu veikšanu un tas nekavētu līguma izpildes termiņu.
   4. TERASES NOŽOGOJUMS. Jānojauc terases esošo nožogojumu tā, lai pēc terases atjaunošanas būtu iespējams uzmontēt to atpakaļ uz no jauna izveidotām ieliekamajām tērauda detaļām. Pēc nožogojuma demontāžas metālu jānotīra no vecās krāsu nesošās virskārtas. Pēc uzmontēšanas nožogojumam atpakaļ jāuzklāj metāla grunts un metāla krāsa divās kārtās.
   5. SILTUMIZOLĀCIJA UN HIDROIZOLĀCIJA. Jāizveido terasei jaunu tvaika izolāciju un siltumizolāciju 150 mm biezumā. Tvaika izolācijas slānim ir jābūt uzlīmētam uz ēkas sienām ne zemāk kā 100 mm un salīmētam savienojumu pārlaidumos.
   6. BETONA PAMATNE. Betona slāņa jāizveido ar mainīgu biezumu ar slīpumu virzienā uz notekūdens renēm. Betona klasei ir jābūt ne zemākai par C16/20 vai ekvivalentai. Stiegrojumu betonā veidot no stiegrojuma sieta, kuru balsta uz distanceriem h = 35/40 mm ar lielu atbalsta laukumu. Pie stiegrojuma jāpiemetina terases nožogojuma ieliekamās detaļas, kas ir veidotas no sametinātas kvadrātveida caurules 40x40x4 mm un lokšņu tērauda 200x200x4 mm (s235 vai ekvivalenta tērauda klase). Ieliekamās detaļas pēc to montāžas jānogruntē ar metāla grunti.
   7. SKĀRDA LIETUS NOTEKSISTĒMA, LĀSEŅI UN DZEGAS. Visas skārda detaļas jāveido no cinkota vismaz 0,5mm bieza skārda. Savienojumu vietas jākniedē un jāhermetizē ar āra apstākļiem paredzētu hermētiķi. Sienā montējamiem skārda lāseņiem jāizveido slīpu gropi, kuru jāazipilda ar āra apstākļiem paredzētu hermētiķi pēc lāseņa montāžas. Piestiprinot skārda lāseņus, stiprinājuma skrūves jāizvieto ne tuvāk par 50mm no konstrukcijas malas. Skrūves dažādās plaknēs jāizvieto pamīšus.
   8. TERASES VIRSKĀRTA. Hidroizolējošā seguma Mapei Aquaflex roof vai ekvivalenta jāieklāj trīs kārtās uz gruntētas betona virsmas.
   9. PARAUGI Visi materiāli (tips, tonis utt.) pirms to iestrādes saskaņojami ar pasūtītāju.
5. Darbi, kuri rada zināmu troksni, veicami dienas pirmajā pusē, līdz plkst.14.00. Konkrēti darba laiki pirms darbu uzsākšanas saskaņojami ar pasūtītāju.
6. Izpildītājam darbi jāuzsāk ne vēlāk kā 2 (divu) darba dienu laikā pēc līguma noslēgšanas.
7. Veicot būvdarbus izpildītājam jānodrošina darba drošība objektā atbilstoši Latvijas Republikas normatīvo aktu prasībām.
8. Izpildītājs uzņemas pilnu atbildību par situāciju uz ēkas atjaunojamās terases, brauktuves, pagalma teritorijas un citām teritorijām, kuras tiek izmantotas būvdarbu veikšanai.
9. Remonta darbos drīkst izmantot tikai tādus materiālus, kas ir sertificēti izmantošanai Eiropas Savienībā.
10. Izmantotajiem būvmateriāliem, kā arī paveiktajiem būvdarbiem jānodrošina ne mazāk kā 36 (trīsdesmit sešu) mēnešu garantijas laiks. Izpildītājs var piedāvāt arī ilgāku garantijas laiku (jānorāda pielikumā Nr.1).